 Cluj: Editia a XII-a a TIFF se încheie duminica, dupa zece zile de vizionari a peste 200 de filme Cluj-Napoca, 9 iun /Agerpres/ - Editia a XII-a a Festivalului International de Film Transilvania (TIFF) se încheie duminica, dupa un maraton de zece zile, în care cinefilii au vizionat aproape 200 lungmetraje si scurtmetraje, unele în premiera absoluta si nationala, s-au întâlnit cu nume de prestigiu ale cinematografiei internationale, au audiat concerte si au vizitat expozitii interesante Directorul artistic al TIFF, Mihai Chirilov, spunea la Gala de deschidere, ca 'vedetele editiei din 2013 sunt filmele', în conditiile în care organizarea festivalului a fost marcata sever de criza financiara Dar publicul clujean, ca si cel venit din tara si din strainatate, a apreciat excelenta organizare a acestui eveniment, filmele proiectate si întâlnirile de un farmec deosebit cu invitati de renume international Actrita Luminita Gheorghiu, careia i-a fost decernat Premiul de Excelenta la Gala de închidere a TIFF, desfasurata sâmbata, la Teatrul National, declara, la ceremonie, ca se simte "coplesita de aplauzele publicului", dar si de distinctia conferita 'Excelenta ? Acest lucru înseamna ca de mâine eu nu mai pot sa gresesc, ceea ce este imposibil De aceea, as vrea sa-l împart cu toti cei cu care am lucrat', a afirmat Luminita Gheorghiu, imaginea din acest an a TIFF Cele zece clipuri publicitare cu Luminita Gheorghiu, unul pentru fiecare zi a festivalului, au fost realizate de regizorul Cristi Puiu Reputatul regizor ceh Jiri Menzel, distins la TIFF cu Premiul pentru Întreaga Cariera, a apreciat la superlativ atmosfera de la festival, dar si orasul Cluj-Napoca în care este organizat 'Am petrecut doar trei zile aici, dar au fost trei zile foarte fericite Am descoperit ca România nu este atât de departe de Cehia, cum pare pe harta Mi-am dat seama ca suntem mult mai apropiati decât mi-am închipuit Am calatorit în foarte multe tari, dar aici m-am simtit fericit', a marturisit, la Gala, Jiri Menzel Cineastul ceh, distins cu Premiul Oscar pentru filmul 'Trenuri bine pazite', declarase, vineri, la conferinta de presa organizata de echipa TIFF, ca el 'nu a dorit ca prin filmele sale sa creeze depresii oamenilor, nici sa îi umileasca aratându-le ceva de neînteles pentru ei, ori vulgaritate' 'În momentul în care în film lipseste zâmbetul, acel film este plictisitor Nici macar o tragedie nu poate fi fara un pic de zâmbet, asta a stiut si Shakespeare 'Hamlet' fara gropar nu ar fi avut umor 'Hamlet', în sine, este o figura cu umor Are foarte multe paradoxuri, are umor ( ) Îmi plac filmele în care oamenii râd Râsul este bun pentru sanatatea dumneavoastra', le-a spus jurnalistilor regizorul Jiri Menzel, adaugând ca, din pacate, genul comediei este subestimat si în zilele noastre Trofeul Transilvania, în valoare de 15 000 de euro, i-a revenit în acest an unui regizor debutant, Anand Gandhi (India), care a impresionat juriul cu filmul 'Corabia lui Tezeu/Ship of Theseus' 'Salutam aparitia unui nou talent major în cinematografia mondiala', a transmis juriul Competitiei TIFF, la Gala de la Teatrul National 'Corabia lui Tezeu' si-a adjudecat si Premiul pentru Cea mai buna imagine Pentru regizorul Tudor Giurgu, directorul TIFF, editia din acest an a festivalului 'a fost grea, dar posibila gratie eforturilor echipei si a voluntarilor' 'Va voi spune o gluma de uz intern româneasca: tinuta mea din seara aceasta este ca o reusita a 'papionului' împotriva fostei conduceri a Centrului National al Cinematografiei Ne chinuim sa gasim solutii, dar, din pacate, înca nu stim cum filmul românesc va functiona mai bine din punct de vedere institutional ( ) În ultima luna s-au mai produs doua catastrofe care vor afecta grav finantarea filmului românesc: banii pe care îi primeam din publicitate pentru a face filme sunt acum suspendati între clienti si televiziune, iar Parlamentul a luat o hotarâre prin care s-ar parea ca cinematografia nu va mai lua bani nici de la televiziunea publica", a punctat directorul TIFF, la Gala de închidere Filmul care va închide oficial TIFF 2013, duminica seara, la Ursus Open Air, este 'Kon-Tiki', în regia semnata de Joachim Ronning si Espen Sandberg Într-o riscanta aventura pe mare, sase barbati înfrunta pâna la limita puterilor zeci de pericole - valuri gigantice, rechini, întinderea de apa care nu ofera niciun reper - în ecranizarea calatoriei din anul 1947, cu pluta Kon-Tiki, în Oceanul Pacific Exploratorul Thor Heyerdahl da startul unei aventuri imposibile, de 4 300 de mile pe ocean Calatoria se va încheia dupa trei luni si jumatate Filmul a fost nominalizat la Oscar si la Globul de Aur pentru Cel mai bun film strain AGERPRES/(AS - Elena Stanciu-Gorun) 